

Na osnovu Odluke Odbora direktora br. 3376 od 14.06.2022. godine

„13. Jul – Plantaže” a.d. Podgorica, objavljuju:

**J A V N I P O Z I V br. 12/2022**

**za dostavljanje ponuda za prodaju nepokretnosti- poslovnog prostora**

**I PREDMET PRODAJE**

Predmet prodaje je poslovna zrada u privredi, **površine 114 m2**, u vlasništvu „13. Jul – Plantaže“ a.d. Podgorica, koje se nalazi na području opštine Podgorica, u Zagoriču, na kat.parceli 250/3, iz LN 4070, KO Podgorica II.

**Navedena nepokretnost se prodaje u viđenom stanju. Objekat nema dozvolu.**

**II CIJENA I ROK PLAĆANJA**

Najniža početna cijena nepokretnosti, koja je predmet ove javne prodaje, iznosi **80.000,00 € ( osamdeset hiljada eura)**

Rok za uplatu kupoprodajne cijene je 60 dana od dana zaključenja ugovora o kupoprodaji.

**III OPŠTI USLOVI**

***Učesnici javnog poziva***

Pravo učešća na ovaj javni poziv imaju sva fizička i pravna lica, koja ispunjavaju zakonske uslove za sticanje nepokretne imovine u Crnoj Gori.

Fizička lica koja su učesnici ovog javnog poziva dužna su u ponudi navesti sljedeće podatke: broj i datum javnog poziva, prezime, ime i ime jednog roditelja; adresu, jedinstveni matični broj i potpis; broj telefona, e-mail adresu; broj lične karte ili pasoša (za strane državljane), broj tekućeg računa, za slučaj povrata depozita.

Pravna lica koja su učesnici ovog javnog poziva dužna su u ponudi navesti sljedeće podatke: broj i datum javnog poziva, naziv i sjedište pravnog lica; PIB, ime i prezime ovlašćenog lica i njegov potpis, kontak telefon, e-mail adresu, Izvod iz CRPS-a, ne stariji od 6 mjeseci od dana koji odredjen kao dan javnog otvaranja ponuda, ovlašćenje za zastupanje, broj žiro računa, za slučaj povrata depozita.

Ovlašćenje za zastupanje mora biti ovjereno od strane notara ili suda.

***Mjesto i vrijeme podnošenja i javnog otvaranja ponuda***

Ponude će se dostavljati u zatvorenoj koverti sa naznakom “NE OTVARAJ PRIJE JAVNOG OTVARANJA PONUDA”, na adresu: “13.Jul- Plantaže” a.d., Put Radomira Ivanovića br.2, Podgorica.

Ponude će se dostavljati u roku od 15 dana od dana oglašavanja ovog javnog poziva, tj. od 27.06.2022.g. do 12.07.2022.godine, do 12:00h (časova).

Javno otvaranje ponuda će se obaviti 12.07.2022.godine, u 13:00h, u Upravnoj zgradi „13.Jul - Plantaže“ AD Podgorica.

***Posebne napomene***

Uz ponudu, da bi se smatrala ispravnom, mora biti dostavljena bankarska garancija ponude ili dokaz o položenom jemstvu na žiro račun prodavca br. **510-65785-80**, kod CKB banke, u iznosu od 2% od od najniže početne cijene, u protivnom ista neće biti razmatrana.

Prodavac zadržava pravo da obustavi postupak prodaje, najkasnije tri dana prije dana javnog otvaranja ponuda.

Ovaj Javni poziv, sa Uputstvom za sačinjavanje ponuda objavljen je na web stranici [www.plantaze.com](http://www.plantaze.com)

Dodatne informacije možete dobiti svakog radnog dana od 10 do 14 časova.

Kontakt telefon: 068/534-754 i 067/ 595-955

Kontakt osobe: Igor Kovačević i Milena Đurović